དཔྱད་རྩོམ་གྱི་ནང་དུ་བརྩམས་སྒྲུང་གསར་པབཙུན་ཡགགི་བརྩམས་ཆོས་ཀྱི་བརྗོད་སྙིང་དང་།དངོས་ཡོད་ཀྱི་འཚོ་བ་དང་ལེན་དང་གདོང་གཏོད་མི་ཕོད་པའིབཙུན་ཡགགི་སྒྲུབ་སྟངས།བྱ་བའི་དམིགས་འབེན་དང་ཁ་ཕྱོགས་མི་གསལ་བའིབཙུན་ཡགགི་གནས་བབ།འཚོ་བ་དངོས་ཀྱི་ཁྲོད་ན་ལུས་པའིབཙུན་ཡགགི་མི་ཚེ་དང་བྱ་བ་སྒྲུབ་སྟངས།དྲན་ཚུལ་སོགས་ལ་ཅུང་ཟད་སྔོག་འདོན་བྱས་ཡོད་པ་དང་།ད་དུང་བརྩམས་ཆོས་ཀྱི་སྒྱུ་རྩལ་ཁྱད་ཆོས་ལ་ཞིབ་ཏུ་དམིགས་ཏེ་མི་སྣའི་སྐད་ཆས་མཚོན་པའི་སྣང་བརྙན་བཞེངས་སྐྲུན་སྐོར་དང་རྗོད་པ་པོའི་སྐད་ཆས་མཚོན་པའི་སྣང་བརྙན་བཞེངས་སྐྲུན་སྐོར།རྗོད་པ་པོའི་སྐད་ཆས་མཚོན་པའི་དོན་གྱི་བྱུང་བ་བརྗོད་པའི་སྐོར།རྗོད་པ་པོའི་སྐད་ཆས་མཚོན་པའི་མི་སྣའི་སེམས་ཁམས་ཀྱི་སྐོར་སོགས་ལས་བརྩམས་ཆོས་ཀྱི་དགེ་མཚན་ཡང་གླེང་ཡོད་པས་བརྩམས་ཆོས་འདི་ནི་རྩོམ་པ་པོ་གཞན་རྣམས་ཀྱི་མིག་དཔེར་འོས་པ་དང་།ཚབ་མཚོན་གྱི་བརྩམས་ཆོས་ལེགས་པོ་ཞིན་ཡིན་པར་དགོངས་ནསབཙུན་ཡགལྟ་བུའི་མི་གང་མང་ཞིག་སྤྱི་ཚོགས་ཀྱི་རྙོག་ཟིང་ཁྲོད་ལུས་ཀྱང་ཅི་བྱ་གཏོལ་མེད་ངང་བསྡད་ཡོད་ལ།ཐབས་ཟད་འུ་ཐུག་གིས་འཚོ་བ་རོལ་བཞིན་ཡོད་པ་ནི་སྨྲ་མེད་དུ་འཁུམས།ཡིན་ཡང་འཚོ་གནས་ཀྱི་ཁྲོད་དུ་དཀའ་ཁག་ཐམས་ཅད་སེལ་ཏེ་དམིགས་འབེན་གང་རུང་ལ་འབད་རྒྱུ་ནི་ཤིན་ཏུ་གལ་ཆེན་དུ་མཐོང་།